title: Решение 2011/536/ОВППС на Съвета от 12 септември 2011 година за изменение и удължаване срока на действие на Решение 2010/452/ОВППС относно Мисията за наблюдение на Европейския съюз в Грузия, EUMM Georgia

text:
               13.9.2011

               BG

               Официален вестник на Европейския съюз

               L 236/7

         РЕШЕНИЕ 2011/536/ОВППС НА СЪВЕТА
   от 12 септември 2011 година
   за изменение и удължаване срока на действие на Решение 2010/452/ОВППС относно Мисията за наблюдение на Европейския съюз в Грузия, EUMM Georgia
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 от него,
   като има предвид, че:

               (1)

               На 15 септември 2008 г. Съветът прие Съвместно действие 2008/736/ОВППС относно Мисията за наблюдение на Европейския съюз в Грузия, EUMM Georgia (1). Срокът на действие на това съвместно действие, с последващото изменение и удължаване, изтече на 14 септември 2010 г.

               (2)

               На 12 август 2010 г. Съветът прие Решение 2010/452/ОВППС (2), с което срокът на EUMM Georgia беше удължен с още 12 месеца до 14 септември 2011 г.

               (3)

               На 28 юни 2011 г. Комитетът по политика и сигурност одобри препоръки относно преразглеждането на стратегическо равнище на бъдещето на EUMM Georgia.

               (4)

               Срокът на EUMM Georgia следва да бъде удължен допълнително от 15 септември 2011 г. до 14 септември 2012 г. при запазване на настоящия мандат.

               (5)

               Необходимо е също да се определи референтната сума, предвидена за покриване на разходите, свързани с EUMM Georgia, за периода от 15 септември 2011 г. до 14 септември 2012 г.

               (6)

               Мисията ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Решение 2010/452/ОВППС на Съвета се изменя, както следва:

               1.

               В член 14, параграф 1 се добавя следната алинея:
               „Референтната сума, предвидена за покриване на свързаните с мисията разходи за периода от 15 септември 2011 г. до 14 септември 2012 г., е 23 900 000 EUR.“

               2.

               В член 18 втора алинея се заменя със следното:
               „Срокът му на действие изтича на 14 септември 2012 г.“

         Член 2
   Настоящото решение влиза в сила в деня на приемането му.

      Съставено в Брюксел на 12 септември 2011 година.

            За Съвета

            Председател

         M. DOWGIELEWICZ

      (1)  ОВ L 248, 17.9.2008 г., стр. 26.

      (2)  ОВ L 213, 13.8.2010 г., стр. 43.


title: Решение 2010/279/ОВППС на Съвета от 18 май 2010 година относно полицейската мисия на Европейския съюз в Афганистан (EUPOL АФГАНИСТАН)

text:
               19.5.2010

               BG

               Официален вестник на Европейския съюз

               L 123/4

         РЕШЕНИЕ 2010/279/ОВППС НА СЪВЕТА
   от 18 май 2010 година
   относно полицейската мисия на Европейския съюз в Афганистан (EUPOL АФГАНИСТАН)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 от него,
   като има предвид, че:

               (1)

               На 30 май 2007 г. Съветът прие Съвместно действие 2007/369/ОВППС (1) относно установяване на Полицейска мисия на Европейския съюз в Афганистан (EUPOL АФГАНИСТАН). Срокът на действие на това съвместно действие изтича на 30 май 2010 г.

               (2)

               На 8 март 2010 г. Комитетът по политика и сигурност (КПС) препоръча срокът на действие на EUPOL АФГАНИСТАН да бъде удължен с три години.

               (3)

               Структурата на командване и контрол на EUPOL АФГАНИСТАН следва да не засяга договорната отговорност на ръководителя на мисията към Европейската комисия във връзка с изпълнението на бюджета.

               (4)

               Капацитетът за оперативно дежурство следва да бъде активиран за EUPOL АФГАНИСТАН.

               (5)

               EUPOL АФГАНИСТАН ще се провежда в обстановка, която би могла да се влоши и да навреди на целите на общата външна политика и политика на сигурност, посочени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Мисия
   1.   Срокът на действие на полицейската мисия на Европейския съюз в Афганистан („EUPOL АФГАНИСТАН“ или „мисията“), създадена със Съвместно действие 2007/369/ОВППС, се удължава считано от 31 май 2010 г. до 31 май 2013 г.
   2.   EUPOL АФГАНИСТАН действа в съответствие с целите, посочени в член 2, и изпълнява задачите, посочени в член 3.
   Член 2
   Цели
   EUPOL АФГАНИСТАН допринася съществено за установяването под афганистанско управление на механизми за устойчиви и ефективни цивилни полицейски сили, които ще осигурят подходящо взаимодействие със системата на наказателното правосъдие като цяло, в съответствие с политическите становища и работата по изграждане на институциите от страна на Съюза, държавите-членки и други международни фактори. Наред с това мисията ще подкрепя процеса на реформа с цел изграждане на ефективни полицейски сили, които се ползват с доверието на гражданите и работят в съответствие с международните стандарти, съгласно принципите на правовата държава и при зачитане на правата на човека.
   Член 3
   Задачи
   1.   За изпълнение на целите, посочени в член 2, EUPOL АФГАНИСТАН:

               а)

               оказва съдействие на правителството на Афганистан при последователното прилагане на неговата стратегия с оглед създаване на механизми за устойчиви и ефективни цивилни полицейски сили, по-специално по отношение на афганистанската униформена (цивилна) полиция и афганистанската полиция за борба с престъпността, както се посочва в националната стратегия относно полицията;

               б)

               подобрява последователността и координацията сред международните участници;

               в)

               работи върху разработването на стратегия, като поставя акцент върху действия за изготвяне на цялостна съвместна стратегия на международната общност за реформа на полицията и укрепва сътрудничеството с основните партньори в областта на реформата на полицията и обучението на служители, включително с ръководената от НАТО мисия ISAF, и мисията на НАТО за обучение и с други участници;

               г)

               подкрепя обвързаността между полицията и принципите на правовата държава като цяло.
               Тези задачи ще бъдат допълнително разработени в оперативния план (OPLAN). Мисията изпълнява своите задачи наред с другото чрез наблюдение, насочване, консултиране и обучение.

         2.   EUPOL АФГАНИСТАН е мисия без изпълнителни функции.
   3.   EUPOL АФГАНИСТАН има проектна група за определяне и осъществяване на проекти. При необходимост EUPOL АФГАНИСТАН ще координира, подпомага и предоставя консултации по проектите, осъществявани от държави-членки и трети държави под тяхна отговорност в сфери, свързани с мисията и в подкрепа на нейните цели.
   Член 4
   Структура на мисията
   1.   Щабът на мисията ще бъде в Кабул. Мисията се състои от:

               i)

               ръководителят на мисията и неговата служба, включително старши отговорник по въпросите на сигурността на мисията;

               ii)

               полицейски компонент;

               iii)

               компонент по въпросите на правовата държава;

               iv)

               капацитет за обучение;

               v)

               подкрепа на мисията;

               vi)

               служби на място извън Кабул;

               vii)

               поддържащ елемент в Брюксел.

         2.   Личният състав на мисията е разположен на централно, регионално и провинциално ниво и според необходимостта може да си взаимодейства с районното ниво за изпълнението на мандата, с оглед на оценката на сигурността и при наличие на улесняващи фактори, като подходяща поддръжка по отношение на логистиката и сигурността. Ще се цели постигане на споразумения по техническите въпроси с ISAF и водещите нации в регионалните командвания/провинциалните екипи за възстановяване с оглед обмен на информация, осигуряване на медицинска поддръжка, поддръжка по отношение на сигурността и логистична поддръжка, включително за настаняването от регионалните командвания и провинциалните екипи за възстановяване.
   3.   В допълнение част от личния състав на мисията се използва за подобряване на стратегическата координация на реформата на полицията в Афганистан, ако е уместно, по-специално със секретариата на Международния борд за полицейска координация (МБПК) в Кабул. Секретариатът на МБПК е разположен, ако е целесъобразно, в щаба на EUPOL АФГАНИСТАН.
   Член 5
   Командващ гражданските операции
   1.   Директорът на капацитетите за планиране и провеждане на граждански операции е командващ гражданските операции за EUPOL АФГАНИСТАН.
   2.   Командващият гражданските операции осъществява командването и контрола на EUPOL АФГАНИСТАН на стратегическо равнище под политическия контрол и стратегическото ръководство на КПС и под общото ръководство на върховния представител на Съюза по въпросите на външните работи и политиката на сигурност (ВП).
   3.   Командващият гражданските операции осигурява правилното и ефективно изпълнение на решенията на Съвета и на КПС, включително като дава инструкции на стратегическо ниво, както се изисква от ръководителя на мисията.
   4.   Целият командирован личен състав остава под пълното командване на националните власти на изпращащата държава или институция на ЕС. Националните власти прехвърлят оперативния контрол (OPCON) над техния персонал, екипи и звена на командващия гражданските операции.
   5.   Командващият гражданските операции носи главната отговорност за обезпечаване на правилното изпълнение на задълженията на Съюза.
   6.   Командващият гражданските операции и специалният представител на Европейския съюз (СПЕС) се консултират взаимно, според необходимостта.
   Член 6
   Ръководител на мисията
   1.   Ръководителят на мисията поема отговорност за мисията и упражнява командването и контрола на мисията на ниво поле на действие.
   2.   Ръководителят на мисията упражнява възложеното му от командващия гражданските операции командване и контрол на персонала, екипите и звената от участващите държави, както и административна и логистична отговорност, включително спрямо предоставените на разположение на мисията активи, ресурси и информация.
   3.   Ръководителят на мисията дава инструкции на целия личен състав на мисията, включително в този случай и на поддържащия елемент в Брюксел за ефективното провеждане на EUPOL АФГАНИСТАН на полето на действията, като поема координацията и ежедневното управление под инструктажа на стратегическо ниво на командващия гражданските операции.
   4.   Ръководителят на мисията отговаря за изпълнението на бюджета на мисията. За тази цел ръководителят на мисията подписва договор с Комисията.
   5.   Ръководителят на мисията отговоря за дисциплинарния контрол на личния състав. По отношение на командирования личен състав, дисциплинарни действия се вземат от съответния национален орган или орган на ЕС.
   6.   Ръководителят на мисията представлява EUPOL АФГАНИСТАН в района на провеждане на операциите и осигурява подходящата видимост на мисията.
   7.   Ръководителят на мисията координира своите действия, ако е уместно, с други намиращи се на терена фактори от ЕС. Ръководителят на мисията, без да се засяга командната верига, получава местни политически указания от СПЕС.
   8.   Ръководителят на мисията осигурява тясното взаимодействие, координацията и сътрудничеството на EUPOL АФГАНИСТАН с правителството на Афганистан и съответните международни участници, ако е уместно, включително с ръководената от НАТО мисия ISAF, и мисията на НАТО за обучение, водещите нации в провинциалните екипи за възстановяване, Мисията на ООН за съдействие в Афганистан (UNAMA) и трети държави, които участват в реформата на полицията в Афганистан.
   Член 7
   Личен състав
   1.   Броят и правомощията на личния състав на EUPOL АФГАНИСТАН съответстват на целите на мисията, посочени в член 2, на задачите на мисията, определени в член 3, и на структурата на мисията, определена в член 4.
   2.   EUPOL АФГАНИСТАН се състои основно от личен състав, командирован от държавите-членки или институциите на ЕС.
   3.   Всяка държава-членка или институция на ЕС поема разходите, свързани с командирования от нея личен състав, включително пътни разходи до и от зоната на мисията, заплати, медицински осигуровки и надбавки, различни от дневни, както и надбавки за работа при трудни условия и риск.
   4.   EUPOL АФГАНИСТАН може също да назначава, според необходимото, международен граждански личен състав и местен персонал на договорна основа, ако необходимите функции не са осигурени от персонала, командирован от държавите-членки. По изключение, в надлежно обосновани случаи, когато не са налице квалифицирани кандидатури от държавите-членки, граждани на участващи трети държави могат да бъдат наемани на работа на договорна основа, по целесъобразност.
   5.   Целият личен състав изпълнява задълженията си и действа в интерес на мисията. Целият личен състав спазва принципите за сигурност и минималните изисквания, установени с Решение 2001/264/ЕО на Съвета от 19 март 2001 г. за приемане на разпоредбите относно сигурността на Съвета (2).
   Член 8
   Статут на личния състав на EUPOL АФГАНИСТАН
   1.   Статутът на личния състав на EUPOL АФГАНИСТАН в Афганистан, включително, при необходимост, привилегиите, имунитетите и допълнителните гаранции, необходими за изпълнението и гладкото функциониране на EUPOL АФГАНИСТАН, се определят в споразумение, което трябва да се сключи в съответствие с член 37 от Договора.
   2.   Държавата или институцията на ЕС, командировала член на личния състав, носи отговорност за разглеждането на всякакви свързани с командироването искове, които са подадени от този служител или се отнасят до него. Съответната държава или институция на ЕС отговаря за предприемането на действия срещу командированото лице.
   3.   Условията на работа и правата и задълженията на международния или местния граждански личен състав се установяват в договорите, сключени между ръководителя на мисията и членовете на личния състав.
   Член 9
   Командна верига
   1.   EUPOL АФГАНИСТАН притежава единна командна верига, в качеството си на операция за управление на криза.
   2.   КПС упражнява, под отговорността на Съвета и на ВП, политическия контрол и стратегическото ръководство на EUPOL АФГАНИСТАН.
   3.   Командващият гражданските операции, който действа под политическия контрол и стратегическото ръководство на КПС и общото ръководство на ВП, е командващ на EUPOL АФГАНИСТАН на стратегическо ниво и като такъв дава инструкции на ръководителя на мисията и му предоставя съвети и техническа подкрепа.
   4.   Командващият гражданските операции докладва на Съвета чрез ВП.
   5.   Ръководителят на мисията упражнява командването и контрола на EUPOL АФГАНИСТАН на ниво поле на действие и носи пряка отговорност пред командващия гражданските операции.
   Член 10
   Политически контрол и стратегическо ръководство
   1.   КПС осъществява, под отговорността на Съвета и на ВП, политическия контрол и стратегическото ръководство на мисията. Съветът оправомощава КПС да взема необходимите решения за тази цел в съответствие с член 38, трета алинея от Договора. Това оправомощаване включва правомощия да назначава ръководител на мисията по предложение на ВП и да изменя CONOPS и OPLAN. Съветът запазва правомощието си да вземе решения относно целите на мисията и нейното прекратяване.
   2.   КПС докладва периодично на Съвета.
   3.   КПС получава редовно и според необходимостта доклади от командващия гражданските операции и от ръководителя на мисията по въпроси в рамките на техните области на отговорност.
   Член 11
   Сигурност
   1.   Командващият гражданските операции ръководи дейността на ръководителя на мисията по планирането на мерките за сигурност и осигурява тяхното правилно и ефективно изпълнение за EUPOL АФГАНИСТАН в съответствие с членове 5 и 9, в координация със Службата за сигурност на Съвета.
   2.   Ръководителят на мисията носи отговорност за сигурността на операцията и за гарантиране спазването на минималните изисквания за сигурност, приложими към операцията, в съответствие с политиката на Съюза относно сигурността на персонала, участващ в мисии извън Съюза с оперативни функции съгласно дял V от Договора и придружаващите го документи.
   3.   Ръководителят на мисията се подпомага от старши служител по въпросите на сигурността на мисията, който докладва на ръководителя на мисията и също поддържа тесни взаимоотношения със Службата за сигурност на Съвета.
   4.   Ръководителят на мисията ще назначи служители по въпросите на сигурността в провинциите и регионите на провеждане на мисията, които под ръководството на старшия служител по въпросите на сигурността на мисията отговарят за ежедневното управление на всички аспекти на сигурността на съответните елементи на мисията.
   5.   Преди да поеме изпълнението на функциите си, персоналът на EUPOL АФГАНИСТАН преминава задължително обучение по въпросите на сигурността в съответствие с OPLAN. Той преминава и редовно опреснително обучение на място, организирано от старшия служител по въпросите на сигурността на мисията.
   Член 12
   Участие на трети държави
   1.   Без да се засяга независимостта на Съюза при вземане на решения и неговата единна институционална рамка, страните кандидатки и други трети държави могат да бъдат поканени да участват в EUPOL АФГАНИСТАН, при условие че поемат разходите по изпращането на командированите от тях полицейски експерти и/или цивилни служители, включително заплати, надбавки, медицински осигуровки, застраховка за повишен риск и пътни разходи до и от Афганистан, и че участват в покриването на текущите разходи на EUPOL АФГАНИСТАН според необходимостта.
   2.   Съветът упълномощава КПС да взема необходимите решения относно приемането на предложената помощ.
   3.   Трети държави, участващи в EUPOL АФГАНИСТАН, имат същите права и задължения по отношение на текущото управление на операцията, както и участващите в нея държави-членки.
   4.   КПС предприема съответни действия по отношение на договореностите за участие и при необходимост представя предложение пред Съвета, включително за евентуалното финансово участие или участие в натура на трети държави.
   5.   Подробните условия относно участието на трети държави са предмет на договорености съгласно член 37 от Договора и, ако е необходимо, на допълнителни споразумения по технически въпроси. Когато Съюзът и дадена трета държава са сключили споразумение, установяващо рамките на участие на третата държава в операции на ЕС по управление на кризи, разпоредбите на това споразумение се прилагат в контекста на съответната операция.
   Член 13
   Финансови разпоредби
   1.   Референтната финансова сума, предназначена за покриване на разходите, свързани с EUPOL АФГАНИСТАН до 31 май 2011 г., е в размер на 54 600 000 EUR.
   2.   Съветът взема решение за референтната финансова сума за следващите периоди за EUPOL АФГАНИСТАН.
   3.   Всички разходи се управляват в съответствие с правилата и процедурите, приложими за общия бюджет на Европейския съюз.
   4.   Ръководителят на мисията прави пълен отчет пред Комисията, която осъществява надзор над дейностите, предприети в рамките на договора му.
   5.   Гражданите на трети държави имат право да представят предложения за сключване на договори. При условие че Комисията даде одобрението си, ръководителят на мисията може да сключва с регионални командвания/водещи нации в провинциалните екипи за възстановяване и с международни участници, разположени в Афганистан, споразумения по технически въпроси относно предоставянето на оборудване, услуги и помещения на мисията, особено когато изискванията за сигурност налагат това.
   6.   Финансовите разпоредби са съобразени с оперативните изисквания на EUPOL АФГАНИСТАН, включително по отношение на съвместимостта на оборудването и оперативната съвместимост на екипите, и вземат под внимание разполагането на персонал в регионални командвания и провинциалните екипи за възстановяване.
   7.   Извършените разходи се признават от датата на приемане на настоящото решение.
   Член 14
   Предоставяне на класифицирана информация
   1.   Върховният представител има право да предоставя на НАТО/ISAF класифицирана информация и документи на ЕС, изготвени за целите на мисията, съгласно разпоредбите на Съвета относно сигурността. За улеснение на това се постигат споразумения на местно ниво по технически въпроси.
   2.   ВП е оправомощен да предоставя на свързаните с настоящото решение трети държави, ако е необходимо и в зависимост от нуждите на мисията, класифицирана информация и документи на Европейския съюз с ниво до „ПОВЕРИТЕЛНО ЗА ЕС“, изготвени за целите на мисията, съгласно разпоредбите на Съвета относно сигурността.
   3.   ВП е оправомощен също така да предоставя на UNAMA, ако е необходимо и в съответствие с оперативните потребности на мисията, класифицирана информация на ЕС и документи с ниво до „ЗА СЛУЖЕБНО ПОЛЗВАНЕ В ЕС“, изготвени за целите на мисията, съгласно разпоредбите на Съвета относно сигурността. За целта се постигат споразумения на местно ниво.
   4.   При конкретна и спешна оперативна потребност ВП е оправомощен също така да предоставя на приемащата държава класифицирана информация на ЕС и документи с ниво до „ЗА СЛУЖЕБНО ПОЛЗВАНЕ В ЕС“, изготвени за целите на мисията, съгласно разпоредбите на Съвета относно сигурността. Във всички останали случаи такава информация и документи се предоставят на приемащата държава съгласно процедури за сътрудничество на приемащата държава със Съюза.
   5.   ВП се оправомощава да предоставя на трети държави, свързани с настоящото решение, некласифицирани документи на ЕС във връзка с обсъжданията в Съвета по повод на мисията, при спазване на задължението за опазване на служебната тайна съгласно член 6, параграф 1 от Процедурния правилник на Съвета (3).
   Член 15
   Оперативно дежурство
   Активира се Капацитетът за оперативно дежурство за EUPOL AFGHANISTAN.
   Член 16
   Преразглеждане
   1.   Настоящото решение се преразглежда на всеки шест месеца, за да се адаптират мащаба и обхвата на мисията според необходимостта.
   2.   Настоящото решение се преразглежда не по-късно от три месеца преди изтичането на срока на действие, за да се определи дали мисията следва да бъде продължена.
   Член 17
   Влизане в сила и срок на действие
   Настоящото решение влиза в сила в деня на приемането му.
   То се прилага от 31 май 2010 г. до 31 май 2013 г.

      Съставено в Брюксел на 18 май 2010 година.

            За Съвета

            Председател

         E. SALGADO

      (1)  ОВ L 139, 31.5.2007 г., стр. 33.

      (2)  ОВ L 101, 11.4.2001 г., стр. 1.

      (3)  Решение 2009/937/ЕС на Съвета от 1 декември 2009 г. за приемане на процедурен правилник на Съвета (ОВ L 325, 11.12.2009 г., стр. 35).


title: Решение 2007/274/ПВР на Съвета от 23 април 2007 година за сключване на Споразумение между Европейския съюз и правителството на Съединените американски щати относно сигурността на класифицираната информация

text:
               3.5.2007

               BG

               Официален вестник на Европейския съюз

               L 115/29

         РЕШЕНИЕ 2007/274/ПВР НА СЪВЕТА
   от 23 април 2007 година
   за сключване на Споразумение между Европейския съюз и правителството на Съединените американски щати относно сигурността на класифицираната информация
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално членове 24 и 38 от него,
   като взе предвид препоръката на председателството,
   като има предвид, че:

               (1)

               На своето заседание от 27 и 28 ноември 2003 г. Съветът реши да упълномощи председателството, подпомагано от генералния секретар/върховния представител, да започне преговори в съответствие с членове 24 и 38 от Договора за Европейския съюз с някои трети страни за сключване от страна на Европейския съюз на споразумение с всяка една от тях относно процедурите за сигурност при обмен на класифицирана информация.

               (2)

               След като бе упълномощено да започне преговори, председателството, подпомагано от ГС/ВП, договори споразумение с правителството на Съединените американски щати относно сигурността на класифицираната информация.

               (3)

               Споразумението следва да бъде одобрено,

         РЕШИ:
   Член 1
   Споразумението между Европейския съюз и правителството на Съединените американски щати относно сигурността на класифицираната информация се одобрява от името на Европейския съюз.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето, упълномощено да подпише споразумението, за да обвърже Европейския съюз.
   Член 3
   Настоящото решение влиза в сила от датата на приемането му.
   Член 4
   Настоящото решение се публикува в Официален вестник на Европейския съюз.

      Съставено в Люксембург на 23 април 2007 година.

            За Съвета

            Председател

         F.-W. STEINMEIER

    ---documentbreak---

               3.5.2007

               BG

               Официален вестник на Европейския съюз

               L 115/30

         ПРЕВОД
   СПОРАЗУМЕНИЕ
   между Европейския съюз и правителството на Съединените американски щати относно сигурността на класифицираната информация
   ПРАВИТЕЛСТВОТО НА СЪЕДИНЕНИТЕ АМЕРИКАНСКИ ЩАТИ, наричано по-долу „правителството на САЩ“
   и
   ЕВРОПЕЙСКИЯТ СЪЮЗ, наричан по-долу „ЕС“, наричани по-долу „страните“,
   КАТО ИМАТ ПРЕДВИД, ЧЕ правителството на САЩ и ЕС споделят целите за повишаване на собствената им сигурност по всички възможни начини и за осигуряване на високо ниво на безопасност за техните граждани в едно пространство на сигурност,
   КАТО ИМАТ ПРЕДВИД, ЧЕ правителството на САЩ и ЕС приемат, че следва да разгърнат консултациите и сътрудничеството помежду си по въпроси от общ интерес, свързани със сигурността,
   КАТО ИМАТ ПРЕДВИД, ЧЕ в този контекст съществува постоянна необходимост от обмен на класифицирана информация между правителството на САЩ и ЕС,
   КАТО ОТЧИТАТ, ЧЕ цялостното и ефективно консултиране и сътрудничество може да изисква достъп до класифицирана информация на правителството на САЩ и ЕС, както и обмен на класифицирана информация между тях,
   КАТО ОСЪЗНАВАТ, ЧЕ такъв достъп и обмен на класифицирана информация изискват подходящи мерки за сигурност,
   СЕ СПОРАЗУМЯХА ЗА СЛЕДНОТО:
   Член 1
   Обхват
   1.   Настоящото споразумение се прилага спрямо класифицирана информация, която страните си предоставят или обменят взаимно.
   2.   Всяка страна защитава получената от другата страна класифицирана информация, по-конкретно срещу нерегламентирано разкриване, съобразно тук предвидените условия и съответните законови и подзаконови разпоредби на страните.
   Член 2
   Определения
   1.   По смисъла на настоящото споразумение „ЕС“ означава Съветът на Европейския съюз (наричан по-долу „Съветът“), генералният секретар/върховният представител, генералният секретариат на Съвета и Комисията на Европейските общности (наричана по-долу „Европейската комисия“).
   2.   За целите на настоящото споразумение „класифицирана информация“ означава информация и материали, предмет на настоящото споразумение: i) чието нерегламентирано разкриване може да причини различна степен на нарушаване и увреждане на интересите на правителството на САЩ, на ЕС или на една или повече от неговите държави-членки; ii) които изискват защита от неправомерно разкриване в интерес на сигурността на правителството на САЩ или ЕС; и iii) които са отнесени към определено ниво на класификация на сигурността от правителството на САЩ или ЕС. Информацията може да бъде устна, визуална, електронна, на магнитен носител или под формата на документ или материал, включително съоръжение или технология.
   Член 3
   Нива на класификация на сигурността
   1.   Класифицираната информация се обозначава по следния начин:

               а)

               Правителството на САЩ обозначава класифицираната информация с TOP SECRET, SECRET или CONFIDENTIAL;

               б)

               ЕС обозначава класифицираната информация с TRÈS SECRET UE/EU TOP SECRET, SECRET UE, CONFIDENTIEL UE или RESTREINT UE.

         2.   Съответстващите нива на класификация на сигурността са:

               В Европейския съюз

               В Съединените американски щати

               TRÈS SECRET UE/EU TOP SECRET

               TOP SECRET

               SECRET UE

               SECRET

               CONFIDENTIEL UE

               CONFIDENTIAL

               RESTREINT UE

               (няма еквивалент в САЩ)

         3.   Класифицираната информация, предоставена от едната на другата страна, се подпечатва, маркира или обозначава с името на страната източник. Класифицираната информация, предоставена от една от страните, се защитава от страната получател по начин, най-малко равностоен на начина, по който я третира страната източник.
   Член 4
   Защита на класифицираната информация
   1.   Всяка страна следва да разполага със система за сигурност и мерки за сигурност, основаващи се на базовите принципи и минималните стандарти за сигурност, заложени в съответните законови и подзаконови разпоредби, за да гарантира, че по отношение на класифицираната информация се прилага равностойно ниво на защита. При поискване всяка страна предоставя на другата информация относно своите стандарти за сигурност, процедурите и практиките, включително обучение, за опазване на класифицираната информация.
   2.   Страната получател прилага по отношение на класифицираната информация, получена от страната източник, степен на защита, поне равностойна на прилаганата от последната.
   3.   Страната получател не използва, нито разрешава използването на класифицирана информация за друга цел, освен тази, за която е предоставена, без предварителното писмено одобрение на страната източник.
   4.   На свой ред страната получател не предоставя, нито разкрива класифицирана информация без предварителното писмено одобрение на страната източник.
   5.   Страната получател спазва всички ограничения относно по-нататъшното предоставяне на класифицирана информация, посочени от страната източник при разкриване на информацията.
   6.   Страната получател гарантира, че правата на създателя на класифицираната информация, предоставена или обменена съгласно настоящото споразумение, както и правата върху интелектуална собственост, като патенти, авторски права или търговски тайни, са подходящо защитени.
   7.   Никое лице няма право на достъп до класифицирана информация, получена от другата страна, единствено по силата на своя чин, служебно положение или разрешение за достъп до класифицирана информация. Достъп до класифицирана информация се предоставя само на тези лица, чиито служебни задължения изискват такъв достъп и които, при необходимост, са получили съответното разрешение за достъп на персонала до класифицирана информация съобразно предвидените стандарти на страните.
   8.   Страната получател гарантира, че всички лица, които имат достъп до класифицирана информация, са информирани за своите отговорности относно защитата на информацията съобразно приложимите законови и подзаконови разпоредби.
   Член 5
   Разрешения на персонала за достъп до класифицирана информация
   1.   Страните гарантират, че всички лица, чиито служебни задължения изискват достъп или чиито задължения или функции може да им осигурят достъп до информация, класифицирана като CONFIDENTIEL UE, CONFIDENTIAL или както е предвидено по-горе, или обменена съгласно настоящото споразумение, притежават необходимите разрешения, преди да получат достъп до такава информация.
   2.   Решението на една от страните относно предоставяне на определено лице на разрешение за достъп до класифицирана информация е съобразено със свързаните със сигурността интереси на тази страна и се основава на цялата налична информация, потвърждаваща, че дадено лице безспорно притежава лоялност, честност и надеждност.
   3.   Разрешенията за достъп до класифицирана информация на всяка страна се предоставят след съответни подробни проучвания, чиято цел е да гарантират, че посочените в параграф 2 критерии са спазени по отношение на всяко лице, което ще получи достъп до класифицирана информация. В рамките на ЕС Националният правителствен орган за сигурност на страната, от която произхожда съответното лице, е компетентният орган, отговорен за извършването на необходимите проучвания на гражданите, свързани със сигурността.
   Член 6
   Прехвърляне на информацията
   Страната източник гарантира, че цялата класифицирана информация се защитава по подходящ начин, докато не бъде прехвърлена на страната получател. Страната получател гарантира, че цялата класифицирана информация на другата страна е подходящо защитена веднага след като получи предоставената ѝ информация.
   Член 7
   Сигурност на съоръженията и учрежденията на страните, в които се съхранява класифицирана информация
   В съответствие с приложимите законови и подзаконови разпоредби всяка от страните гарантира сигурността на съоръженията и учрежденията, където съхранява класифицирана информация, представена ѝ от другата страна, и гарантира, че за всяко съоръжение и учреждение са предприети всички необходими мерки за контрол и защита на информацията.
   Член 8
   Предоставяне на класифицирана информация на контрагенти
   1.   Класифицирана информация, получена от другата страна, може да се предоставя на контрагент или евентуален контрагент с предварителното писмено съгласие на страната източник. Преди предоставянето или разкриването на контрагент или евентуален контрагент на класифицирана информация, получена от другата страна, страната получател гарантира, че този контрагент или евентуален контрагент и неговото съоръжение са в състояние да защитят информацията и разполагат с необходимото разрешение.
   2.   Настоящият член не се прилага за персонала, ангажиран от Европейския съюз на трудов договор, или от Съединените щати по договор за частни услуги.
   Член 9
   Предаване
   1.   Класифицираната информация се предава между страните по взаимно договорени канали.
   За целите на настоящото споразумение:

               а)

               що се отнася до ЕС, цялата класифицирана информация в писмена форма се изпраща до главния регистратор на Съвета на Европейския съюз. Главният регистратор на Съвета изпраща цялата такава информация до държавите-членки и до Европейската комисия съгласно параграф 3;

               б)

               що се отнася до правителството на САЩ, цялата класифицирана информация в писмена форма се изпраща, освен ако не е предвидено друго, чрез мисията на Съединените американски щати в Европейския съюз на следния адрес:

                           Mission of the United States of America to the European Union

                           Registry officer

                           Rue Zinner 13

                           B-1000 Brussels

         2.   При електронно предаване на класифицирана информация до ниво CONFIDENTIAL/CONFIDENTIEL UE между правителството на САЩ и ЕС и между ЕС и правителството на САЩ, тя се криптира в съответствие с изискванията на страната източник, определени в нейните политики и регламенти относно сигурността. Изискванията на страната източник се спазват при предаването, съхранението и обработването на класифицирана информация във вътрешните мрежи на страните.
   3.   В изключителни случаи класифицираната информация на една от страните, достъпна само до определени компетентни служители, органи или служби на тази страна, може по оперативни причини да бъде адресирана до и достъпна само за определени служители, органи или служби на другата страна, които са изрично посочени като получатели въз основа на тяхната компетентност и в съответствие с принципа „необходимост да се знае“. Що се отнася до ЕС, тази информация се предава чрез главния регистратор на Съвета или чрез главния регистратор на Дирекцията за сигурност към Европейската комисия, когато е адресирана до Европейската комисия.
   Член 10
   Посещения на съоръжения и учреждения на страните
   При необходимост страните потвърждават разрешенията за достъп на персонала до класифицирана информация чрез взаимно договорени канали за посещения на представители на едната страна до съоръженията и учрежденията на другата.
   Член 11
   Взаимни посещения във връзка със сигурността
   Изпълнението на изискванията за сигурност, съдържащи се в настоящото споразумение, може да се проверява чрез взаимни посещения от персонал по сигурността на страните с оглед оценяване на ефективността на мерките, предприети съгласно настоящото споразумение, и техническия механизъм за сигурност, който ще бъде разработен съгласно член 13 с оглед защита на класифицираната информация, която страните си предоставят една на друга или обменят помежду си. С оглед на това, след предварителни консултации представителите по сигурността на всяка страна могат да получат разрешение да посетят другата страна и да обсъдят и разгледат нейните процедури по изпълнението. Страната домакин оказва помощ на посещаващите представители по сигурността при преценката дали класифицираната информация, получена от посещаващата страна, се защитава по подходящ начин.
   Член 12
   Надзор
   1.   Що се отнася до правителството на САЩ, държавният секретар и министърът на отбраната, както и директорът на националното разузнаване упражняват надзор върху изпълнението на настоящото споразумение.
   2.   Що се отнася до ЕС, генералният секретар на Съвета и членът на Комисията, отговорен за въпросите на сигурността упражняват надзор върху изпълнението на настоящото споразумение.
   Член 13
   Механизъм за техническа сигурност
   1.   За целите на изпълнението на настоящото споразумение трите органа, посочени в параграфи 2—4, създават механизъм за техническа сигурност с оглед определяне на стандарти за взаимна защита на сигурността на класифицираната информация, която страните по настоящото споразумение си предоставят една на друга или обменят помежду си.
   2.   Държавният департамент на САЩ, действащ от името и по разпореждане на правителството на САЩ, носи отговорност за разработването на споменатия в параграф 1 механизъм за техническа сигурност с цел защита и опазване на класифицираната информация, предоставена или обменена с правителството на САЩ съгласно настоящото споразумение.
   3.   Службата за сигурност на генералния секретариат на Съвета, под ръководството и от името на генералния секретар на Съвета, като действа от името и по разпореждане на Съвета, носи отговорност за разработването на споменатия в параграф 1 механизъм за техническа сигурност с цел защита и опазване на класифицираната информация, предоставена или обменена със Съвета или генералния секретариат на Съвета съгласно настоящото споразумение.
   4.   Дирекцията за сигурност на Европейската комисия, действаща по разпореждане на члена на Комисията, отговорен за въпросите на сигурността, носи отговорност за разработването на споменатия в параграф 1 механизъм за техническа сигурност с цел защита и опазване на класифицираната информация, предоставена или обменена с Европейската комисия съгласно настоящото споразумение.
   5.   Що се отнася до ЕС, механизмът подлежи на одобрение от Комитета за сигурност на Съвета.
   Член 14
   Понижаване на нивото и декласификация
   1.   Страните приемат, че след отпадане на необходимостта от толкова висока степен на защита нивото на класифицираната информация следва да се понижи, или че след отпадане на необходимостта от защита срещу нерегламентираното ѝ разкриване информацията следва да се декласифицира.
   2.   Страната източник има пълното право на преценка относно понижаването на нивото или декласификацията на собствената ѝ класифицирана информация. Страната получател не понижава нивото на класификацията на сигурността, нито декласифицира класифицираната информация от другата страна, независимо от евентуални явни инструкции за декласификация, съдържащи се в документа, без предварителното писмено съгласие на страната източник.
   Член 15
   Загуба или компрометиране
   При установяване на доказана или предполагаема загуба или компрометиране на класифицирана информация на страната източник, тя бива уведомена за това, а страната получател започва разследване за изясняване на обстоятелствата. Резултатите от разследването и информацията относно мерките, целящи предотвратяване на повторен инцидент, се изпращат на страната източник. Органите, посочени в член 13, могат да определят процедурите във връзка с това.
   Член 16
   Разрешаване на спорове
   Всички несъответствия между страните, произтичащи или свързани с настоящото споразумение, се разрешават единствено чрез консултации между тях.
   Член 17
   Разходи
   Всяка страна носи отговорност за своите разходи по изпълнението на настоящото споразумение.
   Член 18
   Способност за защита
   Преди предоставянето или обмена на класифицирана информация между страните, отговорните органи за сигурността, посочени в член 12, трябва да дадат съгласието си, че страната получател е способна да защитава и опазва информацията, предмет на настоящото споразумение, съобразно механизма за техническа сигурност, който ще бъде създаден съгласно член 13.
   Член 19
   Други споразумения
   Нищо в настоящото споразумение не променя съществуващите споразумения или договорености между страните, нито споразуменията между правителството на САЩ и държавите-членки на Европейския съюз. Настоящото споразумение не възпрепятства страните да сключват други споразумения, свързани с предоставянето или обмена на класифицираната информация, предмет на настоящото споразумение, при условие че те не засягат задълженията, които то вменява.
   Член 20
   Влизане в сила, изменение и денонсиране
   1.   Настоящото споразумение влиза в сила от датата на подписването му от страните.
   2.   Страните се уведомяват взаимно относно всички промени в техните законови и подзаконови разпоредби, които засягат защитата на класифицираната информация, посочена в настоящото споразумение. В такива случаи страните се консултират с оглед изменение на настоящото споразумение в съответствие с параграф 3, ако е необходимо.
   3.   Измененията към настоящото споразумениe се извършват по взаимно писмено съгласие на страните.
   4.   Всяка страна може да денонсира настоящото споразумение чрез писмено уведомление до другата страна в срок от деветдесет дни преди намерението ѝ да денонсира споразумението. Независимо от денонсирането на настоящото споразумение, цялата класифицирана информация, предоставена съгласно споразумението, продължава да се защитава в съответствие с него. Страните се консултират незабавно относно разпореждането с такава класифицирана информация.

      В ДОКАЗАТЕЛСТВО ЗА КОЕТО долуподписаните упълномощени представители полагат подписите си под настоящото споразумение.
      Съставено във Вашингтон на тридесети април 2007 година в два екземпляра на английски език.

            За Европейския Съюз

            За Правителството на Съединените Американски Щати